cyanic-selkie/wikianc huggingface dataset:
Friidrett under Sommer-OL 2012 – 800 meter kvinner
Damenes 800 meter finner sted den 8.-11. august 2012 på Olympiastadion.
Runde 1
Kvalifikasjonsregel: Første 3 i hvert heat (Q) pluss utøverne med de 6 raskeste tidene (q) kvalifiserte seg.
Semifinaler
Kvalifikasjonsregel: Første 2 i hvert heat (Q) pluss utøverne med de 2 raskeste tidene (q) kvalifiserte seg.
Théophile Nkounkou
Théophile Nkounkou (født 7. januar 1952) er en kongolesisk tidligere friidrettsutøver som spesialiserte seg i sprintløp.
Han representerte landet sitt under Sommer-OL 1984 i Los Angeles, der han bare deltok i 4 × 100 meter stafett uten å vinne medalje.
Drogo av Hauteville
Drogo av Hauteville (født ca. 1010, død 10. august 1051) var en normannisk ridder og eventyrer som var med på å grunnlegge Hauteville-slektens makt i Søritalia. Han var en av Tancred av Hautevilles tolv sønner, og han dro til Italia omkring 1035 sammen med sin eldre bror, Vilhelm, på oppfordring av andre normannere samlet rundt Rainulf Drengot som var blitt greve av Aversa i 1030.
Kriger i Søritalia
Slik som de øvrige nyankomne riddere stilte Drogo seg til tjeneste som leiesoldat for områdets forskjellige herskere. I 1038 følte den bysantinske keiser seg sterk nok til å forsøke å gjenerobre Sicilia fra araberne, og Drogo og Vilhelm var blant de omkring 500 normanniske ridderne som ble vervet til invasjonshæren.
I 1040 begynte krigen å gå på tverke. Invasjonshæren hadde gjort flere erobringer, men pengene var ved å slippe opå, og det gav interne stridigheder. Normannernes talsmann var en lombardisk leiesoldat, Ardouin, som kunne tale gresk. Den bysantinske general Maniakes nektet å utlevere bytte fra et slag til Ardouin, og lot ham i stedet piske. Det ble for meget for normannerne. De reiste tilbake til fastlandet sammen med de lombardiske leietropper. En gruppe skandinaviske væringer som likeledes hadde deltatt i krigen, drog også hjem, og i 1041 ble general Maniakes kalt tilbake til Konstantinopel, hvorpå felttoget ble oppgitt.
Tilbake på fastlandet var det i 1040 utbrutt enda en av de jevnlige lombardiske oppstander i Apulia, denne gang ledet av Argyrus, sønn av den gamle opprører Melus av Bari. Opprørerne drepte den bysantinske catapan (guvernør/visekonge) og besatte flere større byer i området. En ny catapan kom til, og han fikk forsterkninger i form av tropper fra hæren på Sicilia. Han utnevnte Ardouin til statholder i byen Melfi, men Ardouin sluttet seg snart til opprørerne og i 1041 gikk han i gang med å hyre normanniske riddere.
De fleste av normannerne var i tjeneste hos fyrst Guaimar av Salerno, og han gikk med på å fristille dem. Omkring 300 riddere ble vervet, og avtalen var at utbyttet av opprøret skulle deles mellom lombardene og de 12 normanniske ledere, som også talte Drogo og Vilhelm.
Den 17. mars 1041 tørnet de sammen med den bysantinske hær i slaget ved Oliventoelven. Der var gått 23 år siden de to parter sist møttes i slaget ved Cannae. Igjen var normannerne og lombardene i undertall, men denne gang vant de. Catapanen utrustet straks en ny hær, og i mai utkjempet de slaget ved Montemaggiore. Vilhelm var blitt valgt som leder av den normanniske del av hæren, og i spissen for ridderne sikret han opprørerne, som atter var underlegne i antall, en knusende seier. Så utnevnte den bysantinske keiseren en ny catapan, Boioannes, sønn av den Boioannes som hadde slått normannerne ved Cannae. I september 1041 kjempet hans hær mot opprørerne ved Montepeloso (det nåværende Irsina), og igjen ble slaget avgjort av de normanniske riddere. Boioannes ble tatt til fange og bysantinerne måtte betale en løsesum for å få ham frigitt.
Greve av Venosa
I denne situasjon møttes de normanniske ledere i Matera sent i 1042. De valgte å føre opprøret videre – nå som et rent normannisk erobringsprosjekt – og som sin leder valgte de Vilhelm Jernarm. De utnevnte ham til greve av Apulia, en noe pretensiøs tittel i betraktning av at de bare regjerte over en liten del av landet. Våren 1043 møttes de tolv normanniske ledere i Melfi, som var den viktigste byen i det normanniske Apulia, og delte Apulia mellom seg. Der var noen få reelle grevskaper, og ellers et annall grevskaper og baronier de selv måtte ut å erobre, altså "på forventet etterbevilling". Den typiske fremgangsmåten var å bygge en borg i det området man ønsket å kontrollere, og det var dermed normannerne som innførte borgbygging som en integrert del av styreformen i Søritalia. Drogos andel av byttet ble området omkring byen Venosa, sørøst for Melfi, og tittelen som greve av Venosa.
De følgende år (1044-45) hjalp han Vilhelm med å bygge ut stillingen i Apulia, og deltok blant annet i erobringen av Bovino, som ligger nordvest for Melfi.
Greve av Apulia og Calabria
Da Vilhelm døde i 1046, var det ikke gitt at tittelen som greve skulle bli i Hauteville-familien. Normannerne så på hverandre som likemenn, og Vilhelm ble betraktet som en naturlig leder, men ikke en del av et dynasti. Vilhelms fjerne slektninger Guthier og Pierre hadde også vært blant de tolv normanniske lederne, og spesielt Pierre (Peter) hadde også gjort det godt. Han hadde fått tittelen som greve av Trani, og selv om han ikke hadde det hell å erobre selve byen, kontrollerte han hele området omkring den, og var dermed rik og betydningsfull. Vilhelm hadde ønsket Drogo som sin etterfølger, og Drogo fikk også støtte fra fyrst Guaimar av Salerno, som gjennom årene hadde vært en god arbeidsgiver for mange normanniske riddere. Drogo var ikke så stor en kriger som sin bror, men han var en dyktig politiker. Peter av Trani havnet i fengsel på et kritisk tidspunkt, og Drogo ble valgt. Men de neste 40 årene var det ondt blod mellom Hauteville-slekten og grevene av Trani.
En av Drogos første politiske bedrifter var å forlike Rainulf Trincanocte (greven av Aversa) med Guaimar, som han var kommet på kant med. Senere i 1046 gjenopptok han krigen i Apulis, og beseiret catapanen i nærheten av Taranto. Hans bror Humfred, som nettopp var ankommet fra Normandie, fikk gjennomtvunget en avtale med byen Bari.
I 1047 kom keiser Henrik III til Italia, blant annet for å innsette en ny pave, men også for å forsøke å ordne forholdene i Søritalia. Henrik holdt hoff i Capua, og der besluttet han at Pandulf av Capua skulle ha sitt fyrstedømme tilbake, på bekostning av Guaimar som ellers hadde erobret det. Guaimar ble ytterligere desavouert i kraft av at Rainulf av Aversa og Drogo av Apulia nå ble anerkjent som fyrster direkte under keiseren, i stedet for under Guaimar. Dette var en stor begivenhet for normannerne og formentlig en del av en (feilslått) plan hos keiseren om å bevare kontrollen i Søritalia ved å spille de gamle forbundsfeller ut mot hverandre. Henrik 3. visste utmerket at normannerne bare kontrollerte en liteb del av Apulia, så Drogos offisielle tittel ble det svulstige "Hertug og mester av Italia" samt det mere nøkterne "greve for normannerne i Apulia og Calabria" (Dux et magister Italiae comesque Normannorum totius Apuliae et Calabriae).
Drogo fortsatte sin allianse med Guaimar, og markerte det ved å inngå ekteskap med fyrstens datter, og ved å støtte ham i skjærmydslene med Pandulf. Omkring 1047 ankom hans halvbror Robert Guiscard fra Normandie og året før var Richard Drengot kommet. De to unge brushoder skapte så meget uro i grevskapet at Drogo var nødt til å sende Robert bort fra hoffet og sette Richard i fengsel. I 1048 ledet Drogo et felttog til Calabris, og erobret en del land. Han fikk Robert anbrakt i en borg ved Scribla, hvorfra den unge mann kunne beskytte adgangen til Calabris, og hvor han i ellers var gjemt godt av veien i en fattig og malariaplaget trakt.
I 1050 hjalp han Guaimar med å bekjempe et opprør iverksatt av en viss Guillaume Barbote. Året etter ble problemene større. De selvbevisste og virkelystne normanniske riddere i området hadde travelt med å erobre land og plyndre i Abruzzo og i andre av de områder som hørte under fyrstehuset i Benevento. Problemet var at Benevento nå tilhørte pavestaten, så i 1051 måtte både Guaimar og Drogo stå skolerett i Roma og love Leo IX bot og bedring. Plyndringene fortsatte imidlertid, og Drogo klarte ikke å formilde paven.
Død
En måned etter ble han myrdet. Drapsmannen ble selv drept med det samme, så der var en del spekulasjoner omkring hans arbeidsgivers identitet. Det viste seg snart at flere andre normanniske ledere var blitt myrdet på samme tid, og mistanken samlet seg raskt om lombarden Argyrus, som nå var bysantinsk catapan i Apulia, og en svoren fiende av normannerne.
Drogos sønn Richard, født ca. 1045, deltok senere i det første korstog, og fungerte 1104-1108 som regent i Edessa mens grev Bohemund av Edessa satt i fangenskap hos seldjukktyrkerne.
Wallace O. Obey
Wallace O. Obey (født 27. september 1961) er en liberisk tidligere friidrettsutøver som spesialiserte seg i sprintløp.
Han representerte landet sitt under Sommer-OL 1984 i Los Angeles, der han bare deltok i 4 × 100 meter stafett uten å vinne medalje.
Oxygnathus
Oxygnathus er en slekt av billene i underfamilien graveløpere (Scaritinae) i familiegruppen løpebiller.
Utseende
Middelsstore (ca. 10 millimeter), lange og slanke, litt flate, halvblanke, rødlige til svarte løpebiller. Hodet har nokså lange, sigdformede kjever, nesten så lange som resten av hodet, som er mer eller mindre firkantet med en markert, innsnevret "hals". Fasettøynene er reduserte, bak dem er det to lengdefurer, antennene tynne og litt lengre enn hodet. Pronotum er rundet, bredest ved forkanten, kraftig innsnevret bak, med buede lengdefurer langs sidene. Dekkvingene er jevnbrede med fine lengdestriper. Beina er korte, forbeina litt fortykkede, men mindre enn hos mange andre graveløpere.
Charles Gondouin
Charles Gondouin (født 21. juli 1875, død 24. desember 1947) var en fransk sportsutøver som deltok i de olympiske leker 1900 i Paris. Gondouin ble olympisk mester i rugby union under OL 1900 i Paris. Han var med det franske laget som vant den første olympiske rugby unionturneringen. Det var tre lag som deltok og det ble spilt kun to kamper. Frankrike vant over Tyskland med 27-17 og de beseiret det britiske laget med 27-8. Gondouin var også med på det franske laget i tautrekking som tapte finalen mot det svensk-danske laget.
Hassan Tall
Hassan Tall (født 18. januar 1964) er en liberisk tidligere friidrettsutøver som spesialiserte seg i sprintløp.
Han representerte landet sitt under Sommer-OL 1984 i Los Angeles, der han bare deltok i 4 × 100 meter stafett uten å vinne medalje.
Krister Trondsen
Krister Trondsen (født 12. februar 1978) er en norsk langrennsløper. Han representerer Byåsen IL.
Neele Eckhardt-Noack
Neele Eckhardt-Noack (født 2. juli 1992) er en tysk friidrettsutøver som konkurrerer i tresteg.
Krister Trondsen
Trondsen debuterte i verdenscupen i langrenn i Lahtis i 2000, og hans beste plassering i verdenscupen er en 6.-plass i sprintlangrenn i Drammen 2007. Hans beste NM-resultat er sølv på 30 km i 2007.
Neele Eckhardt-Noack
I 2021 representerte hun Tyskland i tresteg under Sommer-OL 2020 arrangert i Tokyo der hun ble slått ut i kvalifisering etter å ha hoppet 14,20 m.
Nika Fleiss
Nika Fleiss (født 14. desember 1984 i Brežice, Slovenia) er en kroatisk alpinist.
Hun tok sølv i slalåm under junior-VM i 2004, bak østerrikske Kathrin Zettel.
Siden sesongen 2001/02 har hun regelmessig deltatt i slalåm og storslalåm i verdenscupen. I november 2002 fikk hun sin første plassering blant de ti beste. Hennes hittil beste resultat er en sjetteplass i slalåm fra Lenzerheide.
Fleiss har tre ganger deltatt i verdensmesterskap (2001, 2003 og 2005). I 2003 i St. Moritz ble hun nummer åtte i slalåm, to år senere i Santa Catarina nummer 10. Under OL 2002, 2006 og 2010 var hun med på det kroatiske laget. Hennes beste OL-resultat kom i 2002 i slalåm, der hun kom på 12.-plass.
I november 2006 skadet hun seg under trening i Aspen, da hun kollidert med den østerrikske treneren Bernd Brunner. Hun pådro seg en korsbåndskade, og måtte stå over resten av sesongen.
Oopterus
Oopterus er en slekt av små løpebiller, gjerne rødbrune på farge.
Utseende
Små til middelsstore løpebiller, kroppsformen rundet, overflaten blank. Hodet er ofte forholdsvis lite og smalt med store, fremstrakte overkjever (mandibler).
Utbredelse
Slekten lever på New Zealand.
Sparresholm
Sparresholm (av slektsnavnet Sparre og holm) er et gods (setegård) ca. 12 km øst for Næstved på Sjælland.
Her lå tidligere det tidligere Paddeborg fra 1200-tallet, hvorfra det er funnet rester av ringmur og borganlegg samt et rektangulært munkestenstårn. I 1341 utstedte kong Valdemar Atterdag et brev her vedrørende Estland.
Hovedbygningen i renessansestil ble oppført i rød tegl av munnskjenk og hoffmarskal Jens Sparre i 1609, og er oppført på ruinene av middelalderborgen. To sidefløyer ble tilføyd i 1703, og hovedbygningen ble modernisert på 1780-tallet. To avlsbygninger er oppført etter en brann i 1927. Her lå fra 1971–2002 en offentlig tilgjengelig samling av vogner som i 2002 ble flyttet til Andelslandsbyen Nyvang i nærheten av Holbæk.
Sparresholm ble fredet i 1918.
Brann i hovedbygningen
Natten til torsdag den 20. juni 2013 brant hovedgården ned, muligens som følge av et lynnedslag.
Tor Halvor Bjørnstad-Tuveng
Tor Halvor Bjørnstad-Tuveng (født 17. mai 1978) er en norsk lege, lokalpolitiker (Venstre), langrennsløper, terrengsyklist og triathlonutøver. Han representerer Bækkelaget SK.
Bjørnstad debuterte i verdenscupen i langrenn på femmila i Holmenkollen i 2002. Hans beste NM-resultater er sølv på stafetten og en individuell 4.-plass på 50 km fri teknikk på Røros i 2009.
Edmonton internasjonale lufthavn
Edmonton internasjonale lufthavn er en internasjonal flyplass i byen Edmonton i Canada. Edmonton internasjonale lufthavn er Canadas femte mest travle flyplass etter passasjerer og den tiende største etter flybevegelser. Flyplassen ligger 26 km sørvest for Edmonton sentrum. Edmonton internasjonale lufthavn er regnet som en av hovedflyplassene til flyselskapet WestJet. WestJet har 28 destinasjoner fra flyplassen. Det er også en viktig flyplass for de Canadiske flyselskapene Air Canada og Air Canada Express.
Tor Halvor Bjørnstad-Tuveng
Han ble dobbelt verdensmester i vintertriathlon i 2009, og vant også NM på maratondistansen i terrengsykling samme sesong.
I 2011 vant han UltraBirken, terrengsykkelversjonen av Birkebeinerrittet.
Bjørnstad-Tuveng ble høsten 2019 valgt inn i Tynset kommunestyre for Venstre. Han ble samme høst ansatt som ny kommuneoverlege på Tynset.
Ibrahima Fall
Ibrahima Fall (født 4. desember 1955) er en senegalesisk tidligere friidrettsutøver som spesialiserte seg i sprintløp.
Han representerte landet sitt under Sommer-OL 1984 i Los Angeles, der han bare deltok i 4 × 100 meter stafett uten å vinne medalje.
Gammeleuropeisk hydronymi
Gammeleuropeisk hydronymi (tysk: Alteuropäische Hydronymie) er et nettverk av elvenavn i Sentral- og Vest-Europa, som ifølge Hans Krahe stammer fra et tidlig pregermansk og prekeltisk indoeuropeisk språk. Navnene dateres av Krahe til det 2. årtusen f.Kr.
Eksempler
Et eksempel er det gamle elvenavnet Isar
Émile Sarrade
Émile Sarrade (født 1877, død 13. oktober 1953) var en fransk sportsutøver som deltok i de olympiske leker 1900 i Paris. Sarrade ble olympisk mester i rugby union under OL 1900 i Paris. Han var med det franske laget som vant den første olympiske rugby unionturneringen. Det var tre lag som deltok og det ble spilt kun to kamper. Frankrike vant over Tyskland med 27-17 og de beseiret det britiske laget med 27-8. Sarrade var også med på det franske laget i tautrekking som tapte finalen mot det svensk-danske laget.
Eirik Hallert
Eirik Bilben Hallert (født 1992) er en norsk skuespiller. Han har medvirket i tv-serier som i NRK-dokumentaren Frontkjempere der spilte han soldaten Alf Kristian Borge som vervet seg som frontkjemper under andre verdenskrig. I humorserien Hvite gutter spiller han Fredrik, den suksessfulle lillebroren til Hermann.
Hallert kommer fra Tønsberg og er utdannet ved NSKI Høyskole (2014–2017) og dramalinjen ved Greveskogen videregående skole (2008–2011). Han har spilt på scenen ved Grusomhetens Teater i en versjon av Baal.
Sprint-NM på skøyter 1985
Norgesmestere ble Edel Therese Høiseth, IF Herkules for damene og Frode Rønning, Ask SK for herrene.
Samson Oyeledun
Samson Oyeledun (født 10. januar 1958) er en nigeriansk tidligere friidrettsutøver som spesialiserte seg i sprintløp.
Han representerte landet sitt under Sommer-OL 1984 i Los Angeles, der han bare deltok i 4 × 100 meter stafett uten å vinne medalje.
Golf under Sentralamerikanske og karibiske leker 1938
Golf under Sentralamerikanske og karibiske leker 1938. Golf var en av flere sporter i de fjerde sentralamerikanske og karibiske leker som ble arrangert i Panama by i Panama i perioden 5. til 24. februar 1938. Det var andre gangen som golf var med i de sentralamerikanske og karibiske leker. De var individuelle- og parkonkurranser for menn.
Fløtningsjøen
På nordsiden av vannet går fylkesvei 218 fra Drevsjø til grenseovergangen.
Constantin Henriquez de Zubiera
Constantin Henriquez var en fransk sportsutøver som deltok i de olympiske leker 1900 i Paris. Constantin Henriquez ble olympisk mester i rugby union under OL 1900 i Paris. Han var med det franske laget som vant den første olympiske rugby unionturneringen. Det var tre lag som deltok og det ble spilt kun to kamper. Frankrike vant over Tyskland med 27-17 og de beseiret det britiske laget med 27-8.
Daletec
Daletec er en internasjonal merkevare innen flammehemmende tekstiler. Opphavet til merkevaren er på tettstedet Dale i Vaksdal kommune i Hordaland der produksjonen var inntil 2009.
The Slim Princess (film, 1920)
The Slim Princess er en amerikansk stum drama-komedie fra 1920, regissert av Victor Schertzinger og med Mabel Normand i hovedrollen. Den er basert på en novelle av George Ade som ble publisert i The Saturday Evening Post i 1906. Novellen ble overført til en musikal i 1911 av Henry Blossom og Leslie Stuart, og til film for første gang i 1915.
Handling
Kalora er prinsesse av Morevana, et land hvor overvektige mennesker blir høyt verdsatt av samfunnet. Men Kalora er slank, til sine foreldres store sorg – de er nødt til å få giftet bort Kalora før hennes yngre og tykkere søster Papova kan gifte seg. Faren til Kalora inviterer derfor til hagefest, og utstyrer sin slanke datter med en oppblåsbar gummidrakt. Alt går bra frem til drakten punkterer, og alle gjestene kan se Kalora i hennes normale størrelse. Men like etter møter hun amerikanske Pike, og forelsker seg i ham.
Kaloras far får høre at det finnes en kur mot slankhet i Amerika, og sender Kalora dit. Vel fremme møter hun Pike igjen. Han reiser deretter sammen med henne hjem til Morevana. Når det blir oppdaget at han er rik, tilbyr Kaloras far ham sin dyrebare datter Papovas hånd i ekteskapet – bare for å oppdage at det er den slanke prinsesse Kalora som Pike vil gifte seg med.
Harald Scavenius
Harald Roger Scavenius (født 27. mai 1873 på Gjorslev, død 22. april 1939 i Haag) var en dansk diplomat og kammerherre. Han var utenriksminister (partiløs) i Venstreregjeringen Neergaard II fra 5. mai 1920 til 9. oktober 1922.
Scavenius var sønn av Jacob Scavenius.
Stenostola
Stenostola er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore (de nordiske artene er 9-14 millimeter), sylindriske, mørke trebukker med avdempet, mørk, metallisk glans. Hode og pronotum er omtrent like brede, dekkvingene litt bredere. Antennene er omtrent så lange som kroppen, ganske tynne. Pronotum er sylindrisk uten pigger på sidene. Dekkvingene er parallellsidige med markerte "skuldre". Kroppen er fint hårete.
Levevis
Larvene lever i døde grener av løvtrær. De voksne besøker gjerne blomster.
Utbredelse
Slekten er utbredt i den palearktiske sone.
Ørstafjorden
Ørstafjorden er en arm av Vartdalsfjorden i Ørsta kommune i Møre og Romsdal. Den er 10 kilometer lang og går fra Raudøya og inn til fjordbotnen ved Ose.
Fjorden er opptil to kilometer bred, og det største dypet er 172 meter. Ørstafjorden er en terskelfjord, og mellom Lianeset på nordsida og Sørheim i sør går en bergrygg. Dette, sammen med relativ stor tilførsel av ferskvann, gjør at de indre delene av fjorden fryser til i kuldeperioder.
Bygda Liadalen ligger like innenfor innløpet på østsida. Selve tettstedet Ørsta ligger innerst i fjorden. E39 går fra Ørsta og langs nordsida av fjorden.
Naturlige dreperceller
NK-celler er en stor del av førstelinjeforsvaret mot virusinfiserte celler og angriper kreftceller, og er i funksjon omtrent tre dager etter infeksjonen oppstår. Vanligvis gjenkjenner de naturlige drepercellene vevstypeantigener (MHC) som uttrykkes på celleoverflaten til infiserte celler, og dette gjør at lytiske og apoptotiske cytokiner slippes ut. Naturlige dreperceller er imidlertid særegne ved at de kan gjenkjenne stresset selv eller endret selv i fravær av antigen og MHC, og dette gir en raskere immunreaksjon. De ble kalt naturlige dreperceller siden de ikke må aktiveres før de kan drepe celler som mangler MHC-1.
Naturlige dreperceller er store granulære lymfocytter og er den tredje celletypen som differensieres fra den felles lymfoide progenitorcellen, de andre to er B-cellen og T-cellen. De differensieres og modnes i benmargen og lymfatisk vev som lymfeknuter, milt, tonsiller og brissel, og deretter går de inn i blodomløpet. Naturlige dreperceller skiller seg fra naturlige T-dreperceller (NKT-celle) fenotypisk, opprinnelsessted og effektorfunkjoner; NKT-celler kan aktivere NK-celler ved å skille ut interferon gamma, og naturlige dreperceller kan ikke uttrykke reseptorproteinene T-cellereseptor, CD3 eller B-celle-overflateimmunglobuliner. De kan imidlertid uttrykke overflatemarkørene CD16 (FcγRIII) og CD56 i mennesker. Inntil 80 % av menneskets naturlige dreperceller kan også uttrykke CD8.
Ny forskning har oppdaget av naturlige dreperceller har aktiverende og hemmende NK-cellereseptorer som er viktige for å regulere selvtoleranse og opprettholde NK-cellekativitet. Naturlige dreperceller er også med i det ervervede forsvaret ettersom de har evnen til å tilpasse det omliggende området og hjelpe til i den antigenspesifikke immunologiske hukommelsen, noe som er viktig for å kunne utvikle en sekundærespons mot samme antigen. At naturlige dreperceller både kan virke på medfødt og ervervet forsvar er viktig når det forskes på å benytte naturlige dreperceller til eventuell kreftbehandling.
Abbas Bouazar
Abbas Bouazar (født 8. juli 1992) er en iransk fotballspiller som spiller for Naft Masjed Soleyman i Persian Gulf Pro League.
Hizen (provins)
thumb|400px|Kart over de gamle japanske provinser, Hizen markert i rødt Hizen (japansk: 肥前国, Hizen no kuni) var en av Japans historiske provinser, øst på den sørlige hovedøya Kyushu. Den grenset til provinsene Chikuzen og Chikugo. Dets territorier er blitt delt mellom de moderne prefekturene Saga og Nagasaki; Nagasaki består dessuten av deler av de historiske provinser Tsushima og Iki.
Historie
Provinsen oppstod ved en deling av provinsen Hi i provinsene Hizen («fremre Hi») og Higo («bakre Hi»). Higo ble nevnt første gang i år i 696 i Shoku Nihongi.
Den gamle provinshovedstaden (kokufu) lå nær byen Yamato i dagens Saga.
Mot slutten av Muromachi-tiden hadde provinsen meget av den tidligere kontakt mellom Japan og portugisiske og spanske handelsfolk og misjonærer. Hirado og senere Nagasaki ble viktige handelssentre, og en betydelig del av befolkningen konverterte til katolisismen.
Toyotomi Hideyoshi kommanderte invasjon av Korea fra byen Nagoya i Hizen. Etter undertrykkelsen av utenlandskontakt og forbudet av kirishitan-religionen (det vil si av katolsk kristendom), fant Shimabaraopprøret sted her.
I Sengoku-tiden var regionen oppdelt mellom flere daimyoer; de rikeste av dem hadde sine borger i Saga. Den mest dominerende herskerklanen var Nabeshima-klanen.
Skogstokkmaur
Skogstokkmaur (Camponotus herculeanus) er den vanligste arten av stokkmaur i Norge.
Utseende
Skogstokkmaur er store maur som ofte lever i skogen. Arbeiderne er 8-14mm lange mens dronninger kan bli opptil 18mm. Utseende kan hos norske arter minne om rød skogmaur, men stokkmaur har en noe kraftigere bygget kropp, enn de andre norske artene av maur, hodet og kjevene til arbeidere er store og brede. Stokkmaur er også nærmest helt svarte.
Skogstokkmauren er funnet i habitater som spenner fra skogkledde områder til urbane miljøer. De kan ofte bli funnet hekkende i tre, for eksempel i tømmerstokker, trestubber og døde trær. De har også vært kjent for å hekke i hus og bygninger, noe som gjør dem til et plagsomt skadedyr.
Levevis
De bosetter seg ofte i råtnende trestubber eller råtnende tømmerstokker. De er vanlige I de sørligste delene av Norge, men finnes også I andre landsdeler. Denne maurarten er store og har kraftige kjever som lar dem bite gjennom harde materialer som tre, noe som fører til deres vanlige navn stokkmaur. De er svært rolige maur og vil normalt sett ikke bite mennesker eller dyr. Disse maurene lever i godt organiserte kolonier som kan inneholde opptil 10000 individer.
P.A. Larsen
P.A.Larsen er en samlebetegnelse for to firmaer. Det første firmaet, P.A.Larsen, eksisterte fra 1848 til 1922 i Christiania/Oslo, det andre firmaet, P.A.Larsen AS ble opprettet i 1922 og eksisterer fortsatt. Denne artikkelen handler om disse selskapenes forretnings virksomhet frem til 1973, gjennom 125 år.
Petter Andreas Larsen overtok den av herr. Stub lenge drevne kolonialforretning i Rådhusgaten 3 i Christiania i 1848. Larsen var lensmanns sønn fra Løiten på Hedmarken. De første årene ble virksomheten drevet i samarbeid med H.Poulsen som etter avtalen dem i mellom trådte ut av firmaet i 1861 da Larsen følte seg regnskapskyndig nok til å drive videre alene. Virksomheten kom gradvis til å dreie seg mer og mer om vinimport, spesielt Bordeaux viner. H.Poulsen etablerte sin egen vinhandel i bygget ved siden av i Rådhusgaten i Christiania. Da AS Vinmonopolet ble etablert i 1922, ble denne virksomheten startet med utgangspunkt i de to firmaet P.A.Larsen og H.Poulsen.
Jürgen Koffler
Jürgen Koffler (født 7. mai 1960) er en tysk tidligere friidrettsutøver som spesialiserte seg i sprintløp.
Han representerte Vest-Tyskland under Sommer-OL 1984 i Los Angeles, der han bare deltok i 4 × 100 meter stafett uten å vinne medalje.
Skogstokkmaur
Levevis
Skogstokkmaur har en oppgave i det lokale økosystemet. De hjelper til med å bryte ned organisk materiale i skogen.
Stokkmaur som skadedyr
Faktisk regnes stokkmaur som de mest ødeleggende insektene i hus. De kan utgjøre store skader på treverk i konstruksjonen i en bolig. De kan angripe gjerder, stolper, møbler og selve bygningen.
Angrep av stokkmaur kan oppdages ved:
Når de invaderer hjem, blir disse maurene vanligvis tiltrukket av fuktige eller fuktige trekonstruksjoner. De spiser ikke veden, men gnager ut treverk for å få plass til reir. Hvis man ikke gjør tiltak mot mauren og utbedrer eventuell fuktighet, vil skadene utvikle seg raskt.
Bebyggelse nær i barskog blir oftere angrepet av stokkmaur. Under svermingen vil dronningemner lete etter steder å etablere nye samfunn. De har da vinger og kan fly (flygemaur) for å forsøke å finne et sted å bygge sitt nye reir.
Stokkmaur lever ikke av trevirke slik treborende insekter vanligvis gjør. De finner mat andre steder, som regel ute i skogen. Derfor går det alltid stier ut fra et maursamfunn, men de kan gå under jorden og kan derfor være godt skjult.
Norsk Vegetarforening
Norsk Vegetarforening (NV), stiftet i 1995, er et fellesorgan for norske vegetarianere og veganere, og driver informasjonsarbeid om vegetarianisme ovenfor både medlemmer, offentlighet, presse og media. Foreningen har sine røtter i Norges Vegetariske Landforbund, som ble grunnlagt i 1930.
Norsk Vegetarforening består av et kompetansenettverk av ernæringsfysiologer, dyrevernere, vegetarkokker og andre eksperter på vegetarisk livsstil. Norsk Vegetarforenings daglige drift besørges av et sekretariat i Oslo, som også utgir bladet Vegetarnytt 2–3 ganger årlig. Foreningen er tilsluttet både den europeiske og den internasjonale vegetarunionen.
Megalopsidiinae
Megalopsidiinae er en gruppe av biller som hører til familien kortvinger (Staphylinidae). Det er beskrevet rundt 160 arter, alle i én slekt, Megalopinus. De fleste lever i Sør-Amerika.
Utseende
Små til middelsstore (2-5 millimeter), korte og kraftige, hårløse kortvinger. De kan overflatisk minne om slekten Stenus. Hele dyret er blankt, med tallrike dype punktgroper som kan danne linjer og mønstere. Hodet er stort og bredt, mandiblene (kjevene) forholdsvis lange og framstrakte. Fasettøynene er store, rundede og utstående. Pronotum er omtrent så bredt som hodet eller litt smalere, med rundede sider. Dekkvingene er korte, med rundede sider. Bakkroppen er temmelig kort og bred.
Levevis
Disse billene lever under råtne trestokker med rikelig vekst av sopphyfer. De er rovdyr og har en spesiell eteatferd der de tygger i stykker byttet og presser ut væske, som suges opp, mens de faste delene ikke spises.
Big-5: D.D.E.
Big-5: D.D.E. er en musikk-EP med D.D.E., utgitt den 6. desember 2010. Utgivelsen inneholder 5 gamle låter.
USAs Grand Prix Vest
USAs Grand Prix Vest var et Formel 1-løp som i - ble arrangert på Long Beach, California. Etter 1983 returnerte det som Long Beach Grand Prix i CART-serien.
David Faitelson
Davide Moshé Faitelson Pulido (født 8. november 1971 i Ashkelon i Israel), best kjent som David Faitelson, er en meksikansk sportsjournalist som jobber i ESPN Deportes.
Dailodontus
Dailodontus er en slekt av biller i familiegruppen løpebiller.
Utseende
Middelsstore, avlange, brunlige løpebiller. Hodet er nokså stort og rundet med litt utstående fasettøyne. Promotum er forholdsvis lite, hjerteformet med markerte bakhjørner. Dekkvingene er litt rundede, fint hårete med fine punktstriper. Beina er rødlige.
Utbredelse
Artene er utbredt i den neotropiske økosonen (Fransk Guyana).
Peter Klein
Peter Klein (født 21. februar 1959) er en tysk tidligere friidrettsutøver som spesialiserte seg i sprintløp.
Han representerte Vest-Tyskland under Sommer-OL 1984 i Los Angeles, der han bare deltok i 4 × 100 meter stafett uten å vinne medalje.
VM i alpint 2019 – Slalåm menn
Slalåm for menn i VM i alpint 2019 ble avholdt 17. februar 2019 i Åre, med kvalifisering 16. februar.
Hasekura Tsunenaga
Hasekura Rokuemon Tsunenaga (japansk: (支倉六右衛門常長; født 1571 i Sendai-domenet i Japan, død 7. august 1622 i Ōsato i Miyagi), i samtiden i Europa også kjent som Faxecura Rocuyemon, døpt i Spania Francisco Felipe Faxecura, var en japansk samurai og understilt Date Masamune, daimyo i Sendai.
Tidlig periode
Fra Hasekura Tsunenagas tidlige livsfaser er det lite som er kjent, ut over at han hadde kjempet i Imjinkrigen (den japanske invasjon av Korea) under Toyotomi Hideyoshi i 1592 og i 1597.
Diplomatisk utsending
I årene 1613-1620 ledet Hasekura en diplomatisk misjon til Pavestolen i Roma etter en reise via Ny-Spania og en rekke europeiske havner. Han regnes tradisjonelt for den første diplomatiske utsending fra Japan til Amerika og Europa.
Hasekura ble under sitt første opphold i Spania døpt og generelt hjertelig mottatt i Europa, men hans reise fant sted i en periode da kristendommen var på vei til at bli undertrykt i Japan. Dette medførte at noen av de europeiske herskere som Hasekura oppsøkte med henblikk på å få handelsavtaler i stand, avslo ønsket.
Hasekura reiste hjem noenlunde samme vei som han reiste ut, idet han imidlertid var en tid i Manila på Filippinene innen han kom hjem. Det skulle gå mer enn to hundre år innen en japansk diplomatisk utsending igjen besøkte Europa.
Sibirhumle
Sibirhumle (Bombus semenoviellus) er en østlig humleart som har ekspandert vestover.
Kjennetegn
Sibirhumla er sort med to gule striper på brystet og en forrest på bakkroppen og den har hvit bakroppsspiss. Arbeiderne har gul pels foran i ansiktet, noe dronningene ikke har. Hannene har mer gult på seg. Både hunner og hanner kan variere mye i utseende. Sibirhumle kan til forveksling likne på lynghumle som har samme fargetegninger på kroppen og samme runde ansiktsform. Sibirhumla kjennetegnes imidlertid på den gule barten og lyse hår på leggene. Den er dessuten mer korthåret enn andre humler. Lynghumla har svarte hår på beina og mer rufsete behåring.
Forvekslingsarter
Sibirhumle er svært lik lynghumla som har samme fargetegninger på kroppen og samme runde ansiktsform og skilles best på forskjeller i hannenes genitalier. Den kan skilles fra lynghumle på at båndet på T1 er skittenhvit, mens det er gult hos lynghumle. Dessuten har arbeidere av sibirhumle en lys hårdusk i ansiktet, noe som mangler hos lynghumle. Ellers er det ingen som har slike fargetegninger.
Hasekura Tsunenaga
Etter hjemkomsten
Hvordan det til slutt gikk med Hasekura, er ikke kjent i sikker detalj. Men det finnes en rekke beretninger om hans siste år. sNoen av den sier at han frivillig gav avkall på kristentroen, andre at han døde matryrdøden for sin tro, atter andre at han levde og praktiserte som kakure kirishitan (hemmelig, skjult, kristen). Hasekura Tsunenaga døde i 1622; hans grav er fortsatt å se i det buddhistiske temnpel Enfuku-ji (円福寺) i Kawasaki i prefekturet Miyagi. Sotelo forteller i en senere rapport, fra 1634, at Hasekura ble mottatt som helt i Japan, og at han der misjonerte for den kristne tro:
Sibirhumle
Bolet
Ingen kjente bolfunn i Norge.
Utbredelse
Sibirhumla har sin opprinnelige forekomst i et bredt belte gjennom sørlige delene av Sibir. Etter 1990 har arten ekspandert raskt vestover, kanskje som følge av å ha passert en geografisk barriere som Uralfjellene. Så langt er den påvist i Finland, Baltikum og Nord-Tyskland. Se kart Hittil finnes det ingen publiserte funn verken i Sverige eller i Danmark. Og i Sverige har forskerne spekulert i om de første innvandrerne ville komme østfra via Finland eller lenger sør, via Tyskland, Polen og Baltikum. Hvordan humla endte opp i Norge er foreløpig uvisst.
Christian Zirkelbach
Christian Zirkelbach (født 20. desember 1961) er en tysk tidligere friidrettsutøver som spesialiserte seg i sprintløp.
Han representerte Vest-Tyskland under Sommer-OL 1984 i Los Angeles, der han bare deltok i 4 × 100 meter stafett uten å vinne medalje.
Festningen i Guimarães
Festningen i Guimarães (portugisisk: Castelo de Guimarães), er det viktigste middelalderslottet i kommunen Guimarães, i den nordlige delen av Portugal.
Det ble bygget under ordre fra Mumadona Dias på 900-tallet for å forsvare klosteret mot angrep fra maurere og nordmenn. Det er en militær festning som hovedsakelig er grunnlagt i slutten av romansk periode, og ble påbygget i den tidlige gotiske epoken med portugisisk arkitektur. Området er avgrenset av veggene som danner et pentagram, som inkluderer åtte rektangulære tårn, militært torg og sentral festning.
Det opprinnelig fundamentet har en romersk struktur, beskrevet av Alfredo Guimarães, som senere ble påbygget etter den franske modellen, i sin nåværende form, med et redusert sentralt område og vanskelig tilgjengelighet. Den inkluderer flere gotiske kjennetegn etter ombyggingen på slutten av 1200-tallet, da hus og boliger ble bygget (muligens over eksisterende murer).
Beskrivelse
I andre halvdel av det 10. århundre ble det bygget et kloster, senere beordret grevinne Mumadona Dias byggingen av festningen for å forsvare munker og nonner i klosteret. Opplysninger om festningen fra det 10. århundre og fremover er svært mangelfull.
Grev Henry fikk festningen kraftig utvidet og ombygd på slutten av det 11. århundre, for å fungere som hans bolig og mer som et slott. Festningen, som var over hundre år gammel, trengte renovering så han valgte å ødelegge det som gjensto fra Mumadonas konstruksjon. Han utvidet slottets område og la til to innganger. Festningen ble den offisielle kongelige residensen fra 1139, da Portugal ble uavhengig, til rundt 1200. Det var her Afonso Henriques ble født i 1111 og han levde sitt liv i slottet, som ble residensen til Teller av Portucale.
På begynnelsen av 1300-tallet ble festningen ombygd av kong Denis, slik at den fikk den utformingen den har i dag med unntak av de to tårnene som flankerer hovedinngangen. Disse tårnene ble bygget en gang mellom 1383 og 1433 av kong Johannes I av Portugal.
I 1836 ønsket rådmennene i Guimarães å rive slottet og bruke steinen til veibygging. 45 år senere, i 1881, oppførte Diário do Governo Guimarães festningen som det mest uvanlige historiske monumentet i hele Minho-regionen (gammel region mellom elvene Douro og Mino).
De første forsøkene på restaurering skjedde i midten av 1900-tallet, spesielt i 1936. I 1910 ble slottet erklært som et nasjonalt monument. I 1937 startet General Service for National Buildings and Monuments sine restaureringer. Ytterligere utgravninger i 2004, innvendig i festningen, ga dateringer av murene til det 10. århundre.
Festningen er en del av den historiske byen Guimarães som står på UNESCO s verdensarvsliste.
Terrestrial Planet Finder
Terrestrial Planet Finder var et planlagt romteleskop i to deler (TPF-I, Infrared astronomical interferometer og TPF-C, Visible Light Coronagraph), som skulle skytes opp av NASA i 2014 (TPF-I) og 2020 (TPF-C). Prosjektet er utsatt på ubestemt tid.
Romteleskopenes oppgave skulle være å finne eksoplaneter som ligner på jorden.
Space Interferometry Mission
Space Interferometry Mission også kjent som SIM PlanetQuest, var et planlagt romteleskop som utvikles av NASA. Et av hovedoppdragene ville ha vært å søke etter planeter som er omtrent like store som jorden, og som kan tenkes å kretse rundt en annen stjerne enn vår egen, såkalte eksoplaneter.
Neaspis
Neaspis er en slekt av gnagbiller som lever i død ved, på råtnende plantedeler eller på sopp. Larvene er rovdyr.
Utseende
Små til middelsstore (3 – 15 mm) biller, snaue og som oftest noe blanke, mørke på farge, av og til metallglinsende. Kroppsformen er mer eller mindre avlang og flat. Hodet er temmelig stort og bredt, med små fasettøyne som sitter langt fram på hodet og kraftige, fremoverrettede kjever. Antennene er 10- eller 11-leddete med en svak, tre-leddet kølle. Brystskjoldet (pronotum) varierer sterkt i form, men framhjørnene er nesten alltid i alle fall litt fremskytende. Hos de brede og flate artene når gjerne framhjørnene like langt fram som hodet. Sidekantene er mer eller mindre bredt avsatt. Dekkvingene er sterkt punktert, og har ofte opphøyde lengdelister. Hos noen arter dekker de ikke hele bakkroppen, men er tvert avkuttet. Beina er slanke og forholdsvis korte, med fem-leddete føtter. Larvene er sylindriske, tynnhudete, marklignende, lyse på farge. Framkropp (thorax) leddene har tydelige, mørke ryggplater (tergitter), hodekapselen er også mørk.
Levevis
Man regner med at larvene til disse billene er rovdyr, og de kan finnes i mange ulike habitater. De har svært kraftige kjever og kan gnage ganger i ganske hard ved eller andre materialer. De finnes i død vegetasjon, død ved, i sopp (særlig poresopper), også noen arter på tørre, lagrede matvarer. Disse billene er brede og flate og når de klekkes etterlater de seg karakteristiske, flate flygehull (som en myntinnkast-slisse lagt på siden). I dag er de utryddingstruet fordi moderne skogbruk har ødelagt de fleste av deres levesteder.
Utbredelse
Slekten er utbredt i Sørøst-Asia, Australia og på New Zealand.
Crepidolomus
Utseende
Nokså små (ca. 5 millimeter), litt flate, rødlige eller brunlige bombardérbiller. Hodet og pronotum er nokså smale.
Levevis
Bombardérbillene trives helst på tørre, varme steder der de ofte kan finnes under steiner. De er rovdyr i likhet med de fleste andre løpebiller.
Utbredelse
Artene lever på Madagaskar.
British Leyland Motor Corporation
British Leyland Motor Corporation (BLMC) var et britisk industrikonsern som ble grunnlagt i 1968 ved sammenslutning av British Leyland og British Motor Holdings. De ble senere delvis nasjonalisert i 1975, da den britiske regjeringen opprettet et holdingselskap kalt British Leyland, senere omdøpt til BL i 1978. Det inkorporerte mye av den britisk-eide motorvognindustrien, som i 1968 hadde en andel på 40 prosent av det britiske bilmarkedet, med sin historie tilbake til 1895. I 1986 fikk det navnet Rover Group, som seinere ble til MG Rover Group.
Til tross for at BLMC hadde lønnsomme bilmerker som Jaguar, Rover og Land Rover, samt bestselgende Mini, hadde BLMC en urolig historie, som førte til dens eventuelle kollaps i 1975 og påfølgende delvis nasjonalisering.
Golf under Sentralamerikanske og karibiske leker 1946
Golf under Sentralamerikanske og karibiske leker 1946. Golf var en av flere sporter i de femte sentralamerikanske og karibiske leker som ble arrangert i Barranquilla i Colombia i perioden 5. til 25. mars 1946. Det var tredje gangen som golf var med i de sentralamerikanske og karibiske leker. De var individuelle- og parkonkurranser for menn.
Allround-NM på skøyter junior 2007
Allround-NM på skøyter junior 2007 ble avholdt 27. og 28. januar 2007 på Fram kunstisbane i Larvik. Teknisk arrangør var Idrettsforeningen Fram.
Norgesmestere ble Frida van Megen, Rakkestad IF for damene og Christoffer Fagerli Rukke, Hol IL for herrene.
Mädelegabel
Mädelegabel er et 2 645 meter høyt fjell i Allgäu-Alpene ved Oberstdorf. Toppen ligger i Bayern i Tyskland, men fjellet strekker seg også innover i Tirol i Østerrike. Sammen med Trettachtoppen (tysk navn: Trettachspitze) og Hochfrottoppen (Hochfrottspitze) danner fjellet Dreigestirn (De tre stjerner) i Allgauer Hauptkamm.
Mädele kommer av Mähder, slåttemarker. Gabel (gaffel) kommer av det tretoppede fjellmassivet slik det ses fra nord, og derfra minner om en gaffel. Opprinnelig var Mädegabel navnet på samtlige tre toppene.
Tsáŋátjåhkka
Tsáŋátjåhkka er et fjell vest i Arjeplog kommune i Norrbottens län, ikke langt fra grensa mot Sorsele kommune i Västerbottens län. Fjellets sekundærfaktor på 54 kilometer er blant de 30 lengste i Skandinavia.
Konradshöhe
Konradshöhe er en ortsteil i Berlins bydel Reinickendorf. Den ligger mellom Heiligensee, Tegelort og Tegeler Forst. Området er omgitt av elven Havel og Tegeler See. Ortsteilen har et landsbyaktig preg. Den har veiforbindelse til Tegel og til Bundesautobahn 111. I tillegg finnes fergeforbindelse mellom Tegelort og Hakenfelde. Innenfor Konradshöhe finnes to strøk, Jörsfelde i nord og Tegelort i sør.
Området ble kjøpt av kobbersmeden August Friedrich Theodor Rohmann med tanke på å etablere en kobbersmie. Han søkte om tillatelse 22. november 1865, men søknaden ble avslått av brannsikkerhetsgrunner. Rohmann bygget likevel og 29. oktober 1868 sto smien med staller og andre bygninger ferdig. Anlegget ble kalt Conradshöhe etter Rohmanns sønn født på stedet.
Som del av kommunen Heiligensee ble Konradshöhe innlemmet i Stor-Berlin i 1920. Mellom 1945 og 1990 lå Konradshöhe i Vest-Berlin.
HR 8799 c
HR 8799 c er en eksoplanet beliggende ca. 129 lysår unna i stjernebildet Pegasus i bane rundt stjernen HR 8799. Denne planeten har en masse mellom fem og ti ganger Jupiters masse og en radius som er 20–30 % større enn Jupiters radius. Planeten går i bane rundt moderstjernen i en avstand av 38 AE med en ukjent eksentrisitet og en periode på 190 år. Den er den andre planeten som er oppdaget i HR 8799-systemet.
Noter og referanser
<references group="N"/>
José Ramón Fernández
José Ramón Fernández Álvarez (født 6. april 1946 i Puebla) er en meksikansk sportsjournalist. Han jobber i ESPN Deportes, og er en av landets mest kjente sportsjournalister, mye på grunn av sin humoristiske stil og sine krasse kommentarer.
Fernández starta karrieren sin i Canal 13, og gikk deretter til Imevisión og TV Azteca. I TV Azteca var han i flere år en av profilene i programmet DeporTV (hvor han jobbet sammen med David Faitelson), før han gikk til ESPN Deportes i 2006. Der er han programleder i Fútbol Picante, Cronómetro og Los Protagonistas, og leverer også reportasjer til andre programmer.
Jindřichův Hradec (distrikt)
Jindřichův Hradec er et distrikt (okres) i regionen Sydböhmen i Tsjekkia. Distriktshovedstaden er Jindřichův Hradec.
Fullstendig liste over kommuner
Báňovice - Bednárec - Bednáreček - Blažejov - Bořetín - Březina - Budeč - Budíškovice - Cep - Červený Hrádek - České Velenice - Český Rudolec - Chlum u Třeboně - Číměř - Cizkrajov - Člunek - Dačice - Dešná - Deštná - Dívčí Kopy - Dobrohošť - Dolní Pěna - Dolní Žďár - Domanín - Doňov - Drunče - Dunajovice - Dvory nad Lužnicí - Frahelž - Hadravova Rosička - Halámky - Hamr - Hatín - Heřmaneč - Horní Meziříčko - Horní Němčice - Horní Pěna - Horní Radouň - Horní Skrýchov - Horní Slatina - Hospříz - Hrachoviště - Hříšice - Jarošov nad Nežárkou - Jilem - Jindřichův Hradec - Kačlehy - Kamenný Malíkov - Kardašova Řečice - Klec - Kostelní Radouň - Kostelní Vydří - Kunžak - Lásenice - Lodhéřov - Lomnice nad Lužnicí - Lužnice - Majdalena - Nová Bystřice - Nová Olešná - Nová Včelnice - Nová Ves nad Lužnicí - Novosedly nad Nežárkou - Okrouhlá Radouň - Peč - Písečné - Pístina - Plavsko - Pleše - Pluhův Žďár - Polště - Ponědraž - Ponědrážka - Popelín - Příbraz - Rapšach - Ratiboř - Rodvínov - Roseč - Rosička - Slavonice - Smržov - Staňkov - Staré Hobzí - Staré Město pod Landštejnem - Stráž nad Nežárkou - Strmilov - Stříbřec - Střížovice - Studená - Suchdol nad Lužnicí - Světce - Třebětice - Třeboň - Újezdec - Velký Ratmírov - Vícemil - Višňová - Vlčetínec - Volfířov - Vydří - Záblatí - Záhoří - Zahrádky - Žďár - Županovice
Auguste Giroux
Auguste Giroux (født 29. juli 1874, død 9. august 1953) var en fransk sportsutøver som deltok i de olympiske leker 1900 i Paris.
Giroux ble olympisk mester i rugby union under OL 1900 i Paris. Han var med det franske laget som vant den første olympiske rugby unionturneringen. Det var tre lag som deltok og det ble spilt kun to kamper. Frankrike vant over Tyskland med 27-17 og de beseiret det britiske laget med 27-8.
Lærdalske lette infanterikompani
Det Lærdalske lette infanterikompani også kjent som Leirdalske lette Infanterie Compagnie var en norsk militæravdeling opprettet i 1801 som Leirdalske Skiløbercompagnie, skiftet navn til infanterikompani året etter. Avdelingen deltok i krigshandlingene i 1808 og 1814. Til 1811 ble kompaniet ledet av den danske offiseren Wilhelm Jürgensen som få år tidligere hadde ledet en straffeekspedisjon mot lærdølene som nektet å gjøre militærtjeneste. Våren 1808 marsjerte avdelingen fra Lærdal til Hedmark og deltok blant annet i slaget ved Trangen og slaget på Jerpset.
I 1813–1814 deltok kompaniet i grensevakten i Østfold, kom i kamp sommeren 1814.